Gitte Dæhlin
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Gitte Dæhlin var en norsk tekstilskulptør og tegner, kjent for sine uttrykksfulle og tankevekkende menneskelignende figurer i tekstil. Disse er laget av lerret eller silke som er stramt sydd over en fast form. På sin første separatutstilling i Galleri Dobloug i 1980 markerte hun seg som en av de mest interessante og originale av samtidens unge kunstnere.
Bakgrunn, inspirasjon og teknikk Dæhlin begynte i lære hos sin mor, keramikeren Lisbeth Dæhlin. Deretter ble hun utdannet ved Bournemouth & Pool College of Art i England (1973–1974), ved Vestlandets kunstakademi (1974–1977) og ved Film og TV-akademiet i Oslo i 1990.Hun var bosatt i Mexico i flere perioder fra 1978, og inspirert av den amerikanske urbefolkningen laget hun byster, skulpturer og hoder i organiske materialer, for eksempel kokte palmeblader blandet med lim, papir og kalk. Dæhlin sydde sine skulpturer, og brakte dermed en uvant håndverksteknikk inn i skulpturkunsten. Hennes fantasifulle figurer framstår som en slags blanding mellom mennesker og dyr. Hun arbeidet også med teknikker som tegning og maleri.Nasjonalmuseet i Oslo eier blant annet hennes skulpturer Lukket avdeling (1980) og Hvitt ansikt (1980). Les mer i Store norske leksikon Gitte Dæhlin i Norsk kunstnerleksikon skulptur tekstilkunst Eksterne lenker Gitte Dæhlins nettsider